આયુર્વેદમાં તો કહેવાયું જ છે કે, મીઠાઈઓનો ગળ્યો રસ બળ આપનાર, આયુષ્યને સ્થિર રાખનાર, અંતઃકરણ અને જ્ઞાાનેન્દ્રિયોને નિર્મળ રાખનાર, શરીરનો રંગ સુધારનાર, આંખો માટે હિતાવહ, વાળને પુષ્ટ કરનાર, ત્વચાને હિતાવહ, કંઠને સુધારનાર, શરીર અને મનને સંતોષનાર, જીવનને ટકાવી રાખનાર, શરીરને તૃપ્ત કરનાર, પુષ્ટ કરનાર, શરીરની રસ રક્તાદિ સાતે ધાતુની વૃદ્ધિ કરનાર, પેટના આંતરિક ચાંદા મટાડનાર, ભગ્ન અસ્થિઓને જોડનાર, પિત્તપ્રકોપથી થતાં રોગો, ઝેરની અસર, તૃષા અને દાહ-બળતરાનું શમન કરનાર અને વાયુનો નાશ કરનાર, બાળકો, વૃદ્ધો, દુર્બળો, પાતળાઓ, વજન વધારવા ઈચ્છનારાઓ અને રોગાદિથી ક્ષીણ લોકોને માટે ગળ્યો રસ હિતાવહ છે.